קאלום טרנר

קאלום רוביליארד טרנר (באנגלית: Callum Robilliard Turner; נולד ב-15 בפברואר 1990) הוא שחקן ודוגמן אנגלי. הוא ידוע מתפקידו בתור תזאוס סלמנדרה בסרט "חיות הפלא: הפשעים של גרינדלוולד" (2018) ובהמשכו "חיות הפלא: הסודות של דמבלדור" (2022), ולפני כן בדמות איליי בסדרה "מתחת לפני השטח" (2014) של ערוץ E4 ובתור לאנס קורפורל שון אמארי בסדרה "פשע במעגל סגור" (2019) של ה-BBC. טרנר נולד וגדל בצ'לסי שבלונדון. שמו האמצעי הוא על שם המשורר דייוויד רוביליארד (אנ') שהיה חבר של אמו. בראיון בפסטיבל הקולנוע בקאן בשנת 2014 אמר טרנר שאמו נתנה לו השראה להיות שחקן והיא עוררה בו את האהבה לסרטים. הקריירה של טרנר החלה בשנת 2010 כשהחל לדגמן עבור חברות כגון רשת האופנה Next וריבוק. ב-2011 עבר טרנר מדוגמנות למשחק. הוא כיכב בתפקיד טוני בסרט "זירו" משנת 2011 בבימויו של דייוויד ברוק ובהפקת מייקל ריילי. ב-2012 שיחק לצדו של בן-ריאן דייוויס בסרט הקצר "Human Beings" בבימויו של ג'ונתן אנטוויסל. ב-2012 הופיע טרנר בווידאו קליפ של הלהקה הצרפתית The Shoes לשיר "Time to Dance" יחד עם ג'ייק ג'ילנהול. בהמשך 2012 לוהק טרנר לסדרה "Leaving" של רשת ITV לצדה של הלן מקרורי. הסדרה מתמקדת ביחסים שבן אהרון בן ה-25 (טרנר), וג'ולי, אישה אומללה בת 45 (מקרורי). השניים עובדים יחד במלון כפרי בצ'שייר, הם חולקים רגע אינטימי ביניהם, והם חייבים להתמודד עם ההשלכות. טרנר זכה לביקורות חיוביות על הופעתו. בדצמבר 2012 שיחק בתפקיד אשלי בדרמה נוספת של ITV בשם "העיר", לצדם של אנדרו סקוט ומרטין קלונס. בתחילת 2013 הופיע בתפקיד אורח בדרמה ההיסטורית "הבורג'ס" של רשת שואוטיים, בדמות קלווינו. עוד כיכב בסרט קצר בשם "Alleycats", בבימויו של איאן בונהוט. טרנר שיחק בתפקיד קטן בעונה השנייה של הסדרה "רחובות המרטש" של ערוץ BBC One. ביוני 2012 לוהק טרנר לתפקיד הראשי בסרטו של ג'ון בורמן "Queen and Country". טרנר ציין שבורמן גילה סודות ואירועים אישיים מחייו כדי שטרנר יוכל לגלם את הדמות בצורה הטובה ביותר. בתחילת 2014 הצטרף טרנר לקאסט של סרט האימה האמריקאי "ויקטור פרנקנשטיין" של הבמאי פול מקגיגן. באפריל 2014 פורסם שטרנר יופיע בסדרת המתח "מתחת לפני השטח" של ערוץ E4. בסדרה גילם את איליי, צועני נווד, שאחיו הצעיר קאל (טומי נייט) נרצח. טרנר כיכב בתפקיד דני בסרט "נוודים" שהקרנת הבכורה שלו הייתה בפסטיבל הסרטים הבינלאומי בטורונטו בשנת 2016. ב-2018 גילם את דמותו של תזאוס סלמנדרה, מכשף ואחיו של ניוט סלמנדרה, בסרט "חיות הפלא: הפשעים של גרינדלוולד". ב-2022 חזר לגלם את הדמות בסרט ההמשך "חיות הפלא: הסודות של דמבלדור". ב-1 בנובמבר 2021 פורסם כי קאלום טרנר יגלם את ג'ו רנץ בסרט הקולנוע העתידי של ג'ורג' קלוני, הבחורים בסירה. טרנר הוא אוהד של מועדון הכדורגל צ'לסי. בשנים 2015–2018 היה במערכת יחסים עם השחקנית ונסה קירבי, אותה הכיר שנה לפני כן על סט הסרט "Queen & Country". החל משנת 2024 נמצא במערכת יחסים עם הזמרת דואה ליפה. מדיה וקבצים בנושא קאלום טרנר בוויקישיתוף קאלום טרנר, במסד הנתונים הקולנועיים IMDb (באנגלית) קאלום טרנר, באתר AllMovie (באנגלית) קאלום טרנר, באתר Rotten Tomatoes (באנגלית) קאלום טרנר, במסד הנתונים הקולנועיים KinoPoisk (ברוסית) CallumRTurner "Callum Turner". Internet Movie Database. Morgan Jeffery (2 באפריל 2014). "Waterloo Road, Rizzle Kicks stars for new E4 drama Glue". Digital Spy. {{cite web}}: (עזרה) Halligans, Fionnuala (5 ביוני 2014). "Callum Turner, UK Stars of Tomorrow 2014". Screen Daily. נבדק ב-17 בנובמבר 2017. {{cite web}}: (עזרה) "Interview with Callum Turner for Glue". Channel 4. 3 בספטמבר 2014. נבדק ב-4 באוקטובר 2014. {{cite news}}: (עזרה) "Zero (2011)". Internet Movie Database. Morgan Jeffery (19 במרץ 2012). "'Harry Potter' star Helen McCrory joins ITV's 'Leaving'". Digital Spy. {{cite web}}: (עזרה) "Cast announced for E4's original new drama series, Glue". Channel 4. 2 באפריל 2014. נבדק ב-17 בנובמבר 2017. {{cite web}}: (עזרה) Kroll, Justin (1 בנובמבר 2021). "Callum Turner To Star In George Clooney And Grant Heslov's 'Boys In The Boat' Adaptation For MGM". Deadline Hollywood. נבדק ב-14 בדצמבר 2021. {{cite web}}: (עזרה) "Q&A with Callum Turner". macsmagazine. באוקטובר 2012. אורכב מ-המקור ב-6 באוקטובר 2014. נבדק ב-4 באוקטובר 2014. {{cite news}}: (עזרה)